Návrh na zvýšenie obstarávacej ceny stavby
 „Hnúšťa ČOV a kanalizácia“, u ktorej v priebehu realizácie skutočná obstarávacia cena dosiahla 100 mil. Sk.

I.	Charakteristika stavby 

Stavebné práce na  stavbe „Hnúšťa ČOV a kanalizácia“ boli začaté v roku 2001 na základe súhlasu Ministerstva financií SR udeleného listom č. 4588/2001-47 z 26. marca 2001.

Účelom stavby je vybudovanie ČOV a  kanalizácie v doposiaľ neodkanalizovaných  uliciach mesta. Vybudovaním predmetnej stavby sa odstráni súčasný krajne nevyhovujúci stav, keď sú odpadové vody produkované v meste Hnúšťa bez akéhokoľvek čistenia vypúšťané do toku Rimava. 

V súčasnosti je ČOV vybudovaná a  uvedená do skúšobnej prevádzky, po vyhodnotení skúšobnej prevádzky bude uvedená do trvalej prevádzky.

V rámci ČOV sú vybudované  nasledovné objekty: 
Stavebné objekty : 
SO 01 prevádzková budova, 
SO 02 lapač štrku a čerpacia stanica odpadových vôd, 
SO 03 objekt hrubého predčistenia,
SO 04 nádrže biologického čistenia – aktivačné nádrže, 
SO 05 dosadzovacie nádrže, 
SO 06 čs vratného  a prebytočného kalu, 
SO 07 dúcháreň a strojovňa kalového hospodárstva, 
SO 08 dávkovanie chemikálií, 
SO 09 merný žľab, 
SO 10 trafostanica, 
SO 11 prepojovacie potrubia, 
SO 12 kanalizácia areálová, 
SO 13 vodovodná prípojka, 
SO 14 vonkajší vodovod, 
SO 15 úžitkový vodovod, 
SO 16 studňa úžitkovej vody, 
SO 17 prípojka VN, 
SO 18 káblový rozvod, 
SO 19 areálové osvetlenie, 
SO 20 spevnené plochy, 
SO 21 terénne a sadové úpravy, 
SO 22 oplotenie ČOV.
Prevádzkové súbory: 
PS 1 čerpanie odpadových vôd a mechanické predčistenie, 
PS 2 biologické čistenie a rozvod tlakového vzduchu, 
PS 3 dosadzovacie nádrže a čerpanie vratného kalu, 
PS 4 kalové hospodárstvo, 
PS 5 prevádzkový rozvod silnoprúdu, 
PS 6 meranie a regulácia,
PS 7 ASRTP –automatizovaný systém riadenia trvalej prevádzky.

II.	Dôvody zvýšenia obstarávacej ceny

Na základe skutočnosti, že  na území mesta Hnúšťa, časť Kolónia, sú odvádzané splaškové vody kanalizáciou do cestného rigola a cez areál Lúčobného závodu do rieky Rimava, sa zástupcovia mesta a prevádzkovateľa kanalizácie rozhodli nebudovať časť kanalizácie v lokalite Likier, ale sústrediť sa na likvidáciu výustí, ktoré sú v centre mesta. Uvedené rozhodnutie podporila skutočnosť čo najefektívnejšie využiť kapacitu ČOV.

V nadväznosti na uvedené  sa predmet zmluvy o dielo rozšíril o práce navyše:
-	vybudovanie kanalizačnej stoky „C“ s prepojením na zberač „A“. Výstavbou stoky „C“ bude zabezpečené odvedenie odpadových vôd na ČOV Hnúšťa. Na stoke „C“ sa vybuduje odľahčovací objekt s odľahčovacou stokou. V miestach napojenia sa vybudujú kanalizačné šachty. Z hľadiska prevádzky sa zabezpečí transport odpadovej vody v zmysle platných STN.
-	pri spracovaní projektovej dokumentácie na predmetnú stavbu nebol zvlášť uskutočnený geologický prieskum, pričom sa nepredpokladala trieda ťažiteľnosti zeminy taká, aká sa v skutočnosti  pri realizácii stavby vyskytla. Uvedené bolo potrebné zohľadniť  pri zakladaní stavby , t.j. u všetkých objektov ČOV a kanalizácie, 
-	 v projektovej dokumentácii neboli zakreslené všetky  existujúce  podzemné inžinierske siete,
-	 pre výstavbu príjazdovej cesty bola nevyhnutná asanácia existujúcej stavby rodinného domu, 
-	doplnenie a oprava elektročasti (rozvody silnoprúdu, meranie a regulácia).

Na základe uvedených zmien sa predmet zmluvy o dielo rozšíril Dodatkom č. 1 z             8. 3. 2003 (D-1). Rozšírený rozsah prác D-1 predstavuje zvýšenú cenu o 9 011 719,- Sk.  Neoddeliteľnú súčasť D1 tvoria prílohy č. 1, 2, 3, 4.

III.	Prehľad zdrojov financovania a čerpania zdrojov

Investorom stavby je Stredoslovenská vodárenská spoločnosť, a. s., Banská Bystrica. Podľa uzatvorenej Zmluvy o dielo H512/2001 zo 7. 8. 2001 so zhotoviteľom stavby, ktorý vyšiel z verejnej súťaže (firma ČOVSPOL Rovinka), predstavovali rozpočtové náklady objem 95 301 975,- Sk bez DPH. Stavba sa začala v auguste 2001.

K 31. 12. 2003 boli na realizáciu stavby vynaložené finančné prostriedky vo výške          102 562 000,- Sk . Z toho:

Náklady na prípravu stavby (Hl. I + IV – X)					3 413 000,- Sk
Prestavané náklady                 					          99 149 000,- Sk

     Na financovanie tejto investičnej akcie boli použité:
zdroje zo štátneho rozpočtu						          95 955 000,- Sk
vlastné zdroje							                        4 819 000,- Sk
príspevok mesta Hnúšťa					                        1 788 000,- Sk

	V registri investícií Ministerstva financií SR bola pri bilancovaní stavebného zámeru určená orientačná cena stavby 78 300 000,- Sk. Orientačná cena stavby bola stanovená na základe štúdie, vypracovanej v decembri 1998.  Uvedená cena bola upresnená a aktualizovaná v roku 2002 na základe výsledkov verejného obstarávania.  V aktualizácii registra investícií Ministerstva financií SR roku 2003 bola aktualizovaná  cena diela vo výške 99 900 tis. Sk.

IV.	Rekapitulácia upravených obstarávacích nákladov stavby

Celkový predpokladaný náklad stavby prestavuje 132 203 876,- Sk s DPH, pričom DPH hradí a. s. z vlastných zdrojov.

Rozpočtový náklad stavby v objeme 111 095 694, - Sk (bez DPH) zahŕňa pôvodnú zmluvnú cenu, rozšírený rozsah prác a vplyv indexov vývoja cien stavebných prác publikovaných Štatistickým úradom SR.

Rekapitulácia:
Príprava a zabezpečenie stavby					                     6 782 000,- Sk
Prestavané RN           Hl. II, III                                        do r. 2003		       95 780 000,- Sk
Aktualizované RN     Hl. II, III  		                        r. 2004		         8 533 694,- Sk
Celkom aktualizované RN bez DPH                                                             111 095 694,-  Sk

Z toho:
A.	Hl. I, IV-XI, príprava a zabezpečenie výstavby                                       6 782 000,-Sk
B.	Hl. II +III , stavebné práce 		                                                    104 313 694,- Sk
podľa zmluvy o dielo                                                 95 301 975,- Sk   
dodatok k ZoD č. H512/2001, D-1                              9 012 000,- Sk

Z toho dodatok D-1 zahŕňa: 
Príloha č.1 – súpis  prác navyše                                              1 739 091,-Sk
Príloha č.2 -  súpis prác navyše                                               8 246 489,-Sk
(z toho stoka „C“ vo výške 6 581 897,-Sk)
Príloha č.3 – súpis menej prác (odpočítaná stoka „L – L1“) -3 518 821,-Sk
Príloha č.4 – výpočet inflácie                                                  2 544 960,-Sk                                  
C.	SPOLU Hl. I – XI  (A+B)                                                                       111 095 694,- Sk
D.	Skutočne prestavané náklady do r. 2003			                 102 562 000,- Sk
––––––––––––––––––––––––––––––––––––––––––––––––––––––––––––––––––––––-
E.	Predpokladané náklady v r. 2004 (C-D)	                                            8 533 694,- Sk

V.	Finančné zabezpečenie prác

Financovanie stavby je realizované z prostriedkov ŠR rozpísaných v rozpočtovej kapitole Ministerstva životného prostredia SR, vlastných zdrojov Stredoslovenskej vodárenskej spoločnosti, a. s., Banská Bystrica a z príspevku mesta Hnúšťa. V roku 2004 sú finančné prostriedky vo výške 8 533 694,- Sk zabezpečené z vlastných zdrojov a. s. (vo výške                7 321 694,- Sk) a z príspevku mesta Hnúšťa (vo výške 1 212 000,- Sk).  Z toho:

Náklady na dokončenie stavby na rok 2004 
Predpokladané RN na prípravu stavby (Hl. I, IV – XI)			        200 000,- Sk
Aktualizované RN (Hl. II + III)					                 8 333 694,- Sk
Spolu:					    				     8 533 694,- Sk

VI.	Záver

Realizáciou stavby „Hnúšťa ČOV a kanalizácia“ sa zabezpečí čistenie a odvedenie odpadových vôd v meste Hnúšťa. Zároveň sa vytvoria podmienky pre rozvojové programy, na ktorých spustenie je nevyhnutné mať ekologické riešenie likvidácie odpadov. Nová čistiareň odpadových vôd spĺňa prísne európske normy.